Diari Oficial de la Generalitat Valenciana


Sumari del DOGV 3662, del 10-01-2000 (1999/10838)

RESOLUCIÓ de 22 d'octubre de 1999, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que concedeix l'acreditació a l'Hospital Universitari La Fe de València per fer extraccions i trasplantaments de precursors hematopoètics de sang de cordó umbilical.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3662

Data del DOGV
:   10-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10477


Data del document
:   22-10-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * establiment hospitalari
    * trasplantament d'òrgans

RESOLUCIÓ de 22 d'octubre de 1999, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que concedeix l'acreditació a l'Hospital Universitari La Fe de València per fer extraccions i trasplantaments de precursors hematopoètics de sang de cordó umbilical. [1999/Q10691]
  
Vista la sol·licitud d'acreditació de l'Hospital Universitari La Fe de València per fer extraccions i trasplantaments de precursors hematopoètics de sang de cordó umbilical.
  
Antecedents de fet
  
1. El senyor Vicente Gil Suay, en representació de l'Hospital Universitari La Fe de València, presentà la sol·licitud d'acreditació d'aquest centre per fer extraccions i trasplantaments de precursors hematopoètics de sang de cordó umbilical.
  
2. La Direcció del Programa de Trasplantaments de la Comunitat Valenciana ha informat favorablement sobre l'acreditació sol·licitada.
  
3. Mitjançant la Resolució d'1 de juliol de 1999, el secretari general de la Conselleria de Sanitat va sotmetre a informació pública l'expedient d'acreditació d'aquest hospital per fer extraccions i trasplantaments de precursors hematopoètics de sang de cordó umbilical. No s'hi han presentat al·legacions.
  
4. La Direcció Territorial de Sanitat de València ha comprovat que el centre té tots els requisits per a aquesta acreditació.
  
Fonaments jurídics
  
1. La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent segons el que disposen l'Ordre d'11 de desembre de 1992 de la Conselleria de Sanitat i Consum i els decrets 27/1987, de 30 de març, i 87/1999, de 30 de juliol, en relació amb el punt primer de l'apartat g) de l'article 14 del Reial Decret 278/1980, de 25 de gener.
  
2. S'ha complit el que estableix l'article 24.1 de l'Ordre d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Concedir l'acreditació per fer extraccions i trasplantaments de precursors hematopoètics de sang de cordó umbilical a l'Hospital Universitari La Fe, situat a l'avinguda de Campanar, 21, de València. Aquesta acreditació serà vàlida durant un període de cinc anys a partir de la data d'aquesta resolució.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control de la Direcció del Programa de Trasplantaments de la Comunitat Valenciana, adscrita a la Secretaria General de la Conselleria de Sanitat.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.
  
València, 22 d'octubre de 1999.- El director general de l'Agència per a la Qualitat, l'Avaluació i la Modernització dels Serveis Assistencials: Joaquín Ortega Serrano.